
I. DISPOSICIONS GENERALS 

Primera. Objecte del contracte 

1.1 L’objecte del contracte és el que es descriu a l’apartat A.1 del quadre de característiques. 

[bookmark: _Hlk141358546]El contracte està inclòs dins del projecte “Actuació instal·lacions de generació elèctrica renovable per autoconsum a l’Ajuntament de Gavet de la Conca”, aprovat pel Ministeri de Transició Ecològica i el Repte Demogràfic, i finançades per la convocatòria corresponent a l’exercici 2021 de Programa d’ajudes a projectes singulars locals d’energia neta en municipis de repte demogràfic (PROGRAMA DUS 5000), aprovat pel Real Decret 692/2021, de 3 d’agost, en el marc del Pla de Recuperació, Transformació i Resiliència, PRTR – Finançat per la Unió Europea – Next Generation EU. 

[bookmark: _Hlk141358130]Amb aquesta actuació es dona compliment als objectius generals de la Política Palanca 1 “Agenda urbana i rural, lluita contra la despoblació i desenvolupament de l’agricultura” i, concretament, del Component 2 “Implantació de l’Agenda Urbana espanyola: Pla de rehabilitació d’habitatge i regeneració urbana”, i de la inversió 4 “Programa de regeneració i repte demogràfic”, del dit PRTR. 

El present contracte es troba subjecte doncs als controls de la Comissió Europea, l'Oficina de Lluita Antifrau, el Tribunal de Comptes Europeu i la Fiscalia Europea, i al dret d'aquests òrgans a l'accés a la informació sobre el contracte i a les normes sobre conservació de la documentació, d'acord amb el que es disposa en l'article 132 del reglament financer.

1.2 Els lots en què, en el seu cas, es divideix el contracte s’identifiquen en l’apartat A.2 del quadre de característiques. 

1.3 L’expressió de la codificació corresponent a la nomenclatura del Vocabulari Comú de Contractes (CPV), d’acord amb el Reglament (CE) 213/2008 de la Comissió, de 28 de novembre de 2007,que modifica el Reglament (CE) 2195/2002 del Parlament Europeu i del Consell, pel qual s’aprova el Vocabulari Comú de Contractes públics (CPV) i les directives 2004/17/CE i 2004/18/CE del Parlament Europeu i del Consell sobre els procediments dels contractes públics, en allò referent a la revisió del CPV, és la que consta en l’apartat A.3 del quadre de característiques.  

1.4. Fites i objectius.

“Les fites i objectius de la convocatòria 2021 i del Component 2 Inversió 4 del PRTR, consten a la Decisió d'Execució del Consell relativa a l'aprovació de l'avaluació del PRTR d'Espanya, per mitjà de la que s’estableix per al C2.I4 el següent objectiu vinculant, denominat CID (Council Implementing Decision) per a aquesta submesura, i pel que s’establiran els mecanismes de control concrets necessaris:
· Objectiu nº35 del CID. Segon trimestre 2026: Al menys 250 projectes locals d’energia neta completats a municipis amb menys de 5.000 habitants. Característiques: S’inclouen projectes adjudicats en licitacions o inversions per Entitats Locals en un o varis dels següents: 
· Instal·lació d’electricitat o calefacció i refrigeració renovables en edificis o infraestructures públiques (inclòs al menys un 80% d’autoconsum). Pot incloure la calefacció/refrigeració per barri. 
· Renovacions energètiques d’edificis o infraestructures públiques (mb un estalvi d’energia d’almenys el 30%)
· Mobilitat sostenible (projectes de canvi modal o electromobilitat). 
· Reducció de la contaminació lumínica mitjançant la millora de la il·luminació pública. 
· Comunitat local d’energia o altres projectes dirigits per les comunitats locals en aquests municipis. 
El compliment de les fites i objectius previstos en la Decisió d’Execució del Consell és obligatori perquè cada comunitat autònoma i entitat local pugui retenir finalment els fons transferits corresponents a les successives convocatòries relacionades amb el Component 2 Inversió 4 del PRTR (C2.I4). 
Segona. Necessitats que cal satisfer i idoneïtat del contracte 

Les necessitats que cal satisfer mitjançant el contracte objecte de la present convocatòria, són les que consten a l’expedient en els seus corresponents informes, així com les que es desprenguin de les instruccions, que en la interpretació del mateix, realitzi l’ens contractant.

Tercera. Dades econòmiques del contracte i existència de crèdit 

3.1 El sistema per a la determinació del preu del contracte és el que s’indica en l’apartat B.1 del quadre de característiques. 

3.2 El valor estimat del contracte és el que s’assenyala en l’apartat B.2 del quadre de característiques. El valor estimat del contracte inclou, en el seu cas, els conceptes a què fa referència l’article 101 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP).

3.3 El pressupost base de licitació és el que es determina en l’apartat B.3 del quadre de característiques. Aquest és el límit màxim de despesa (IVA inclòs) que pot comprometre l’òrgan de contractació per aquest contracte i és per tant el preu màxim que poden ofertar les empreses que concorrin a la licitació del contracte. 

Aquest pressupost s'ha d'entendre comprensiu de la totalitat dels costos derivats de l’execució de l'objecte del contracte i es desglossa de la manera que s’indica en l’apartat B.3 del quadre de característiques. 

3.4 Les referències econòmiques contingudes en aquest plec i en el plec de prescripcions tècniques i en la resta de documentació contractual no inclouen l’import de l’Impost sobre el Valor Afegit (IVA, en endavant) que s’haurà de fer constar, si s’escau, com a partida independent. 

En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte. 

3.5 S’han complert tots els tràmits reglamentaris per assegurar l’existència de crèdit per al pagament del contracte. La partida pressupostària a la qual s’imputa aquest crèdit és la que s’esmenta en l’apartat C.1 del quadre de característiques. 

3.6 La distribució de les anualitats per al supòsit en què el termini d’execució del contracte comprengui més d’un exercici pressupostari i s’autoritzi la despesa amb abast plurianual és la que consta a l’apartat C.2 del quadre de característiques, tenint en compte que les quantitats que figuren resten afectades pel coeficient d’adjudicació. 

3.7 El contracte es finança, d’acord amb l’apartat C.3 del quadre de característiques, amb els fons procedents del Pla de recuperació, transformació i resiliència, i es troba subjecte als controls de la Comissió Europea, l’Oficina de Lluita Antifrau, el Tribunal de Comptes Europeu i la Fiscalia Europea, i al dret d’aquests òrgans a l’accés a la informació sobre el contracte, així com a les normes sobre conservació de la documentació, d’acord amb el que disposa l’article 132 del Reglament financer.

Quarta. Termini de durada del contracte 

4.1 El termini de durada del contracte és el que s’estableix en l’apartat D.1 del quadre de característiques annex a aquest Plec. 

4.2 El contracte es podrà prorrogar quan així s’estableixi en l’apartat D.2 del quadre de característiques i sempre i quan les seves característiques romanguin inalterables durant el període de durada de la pròrroga (sense perjudici de les possibles modificacions d’acord amb els articles 203 i 207 LCSP).

La pròrroga, en el seu cas, s’acordarà per l’òrgan de contractació i serà obligatòria per a la contractista sempre que el seu preavís es produeixi almenys amb dos (2) mesos d’anticipació a la data de finalització del termini de durada del contracte. 

En cap cas es podrà produir la pròrroga per acord tàcit de les parts. 


Cinquena. Règim jurídic del contracte 

El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. 

Així mateix, les parts queden sotmeses expressament a la normativa següent:

a) Directives del Parlament Europeu i del Consell 2014/23/UE y 2014/24/UE, de 26 de febrer de 2014.
b) Llei 9/2017, de 8 de novembre, de Contractes del Sector Públic, per la que es transposen al ordenament jurídic espanyol les Directives del Parlament Europeo i del Consell 2014/23/UE y 2014/24/UE, de 26 de febrer de 2014 (en endavant, LCSP).
c) Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment. 
d) Llei 39/2015, d’1 d’octubre, del procediment administratiu comú de les administracions públiques; Llei 25/2013, de 27 de desembre, d’impuls de la factura electrònica i creació del registre comptable de factures en el sector públic; Llei 29/2010, del 3 d’agost, de l’ús dels mitjans electrònics al sector públic de Catalunya, i la seva normativa de desplegament; Decret 107/2005, de 31 de maig, de creació del Registre Electrònic d’Empreses Licitadores de la Generalitat de Catalunya. 
e) [bookmark: _Hlk943369]Reglament (UE) 2016/679 del Parlament Europeu, relatiu a la  protecció de les persones físiques en el que respecta al tractament de dades personals i a la lliure circulació d’aquests dades.
f) Llei Orgànica 3/2018, de 5 de desembre, de Protecció de Dades Personals i garantia dels drets digitals.
g) Real Decret Llei 14/2019, de 31 d’octubre, per el que s’adopten mesures urgents per raons de seguretat pública en matèria d’administració digital, contractació del sector públic i telecomunicacions.
h) Real decret 203/2021, de 30 de març, pel qual s’aprova el Reglament d’actuació i funcionament del sector públic per mitjans electrònics.
i) Restant normativa nacional i de la Unió Europea en matèria de protecció de dades personals. 
j) Supletòriament s’apliquen les restants normes de dret administratiu i, en el seu defecte, les normes de dret privat. 

Així mateix es regeix per:

a) Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.
b) Decret llei 5/2021, de 2 de febrer, pel qual s'aproven mesures urgents per a la implementació i gestió dels fons procedents del Mecanisme de Recuperació i Resiliència i del fons REACT-EU per a l'Administració de la Generalitat de Catalunya i el seu sector públic.
c) Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.
d) Ordre HFP/1031/2021, de 29 de setembre, per la qual s’estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de les fites i objectius i d’execució pressupostària i comptable de les mesures dels components del Pla de recuperació, transformació i resiliència.
e) Ordre HFP/55/2023, de 24 de gener, relativa a l’anàlisi sistemàtica del risc de conflicte d’interès en els procediments que executen el Pla de Recuperació, Transformació i Resiliència.
f) Real Decret 692/2021, de 3 d’agost, aprova el Programa d’ajudes a projectes singulars locals d’energia neta en municipis de repte demogràfic (DUS 5000), en el marc del Pla de recuperació, transformació i resiliència (PRTR) – Finançat per la Unió Europea – Next Generation EU.


D’altra banda, cal aplicar a aquest contracte el pla de mesures antifrau i anticorrupció incloent-hi el conflicte d’interessos, aprovat per aquesta entitat.

D’acord amb el Pla Antifrau aprovat en data 7 de desembre de 2022 pel Ple.

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix a l’empresa adjudicatària de l'obligació de complir-les. 


Sisena. Admissió de variants 

S’admetran variants quan així consti en l’apartat E del quadre de característiques, respecte dels aspectes i en les condicions que expressament s’estableixin. 

Les variants, en el seu cas, han d’estar vinculades a l’objecte del contracte, fer referència a elements prèviament establerts i presentar-se en la forma prevista en l’apartat E del quadre de característiques. 


Setena. Tramitació de l’expedient i procediment d’adjudicació 

La forma de tramitació de l’expedient i el procediment d’adjudicació del contracte són els establerts en l’apartat F del quadre de característiques.

Vuitena. Mitjans de comunicació electrònics 

8.1 D’acord amb la Disposició addicional 15ª de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics. 

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament (per exemple, mitjançant els arxius o resums escrits o sonors dels principals elements de la comunicació). 

8.2 Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. 

A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el DEUC, d’acord amb el que s’indica en la clàusula onzena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació. 

D’altra banda, els licitadors podran designar una adreça de correu electrònic habilitada per a efectuar notificacions d’acord amb la Disposició addicional quinzena, en aquest cas, els terminis  a comptar des de la notificació es computaran des de la data d’enviament de la  notificació sempre que l’acte objecte de la notificació s’hagi publicat el mateix dia al perfil de contractant.

Per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat: 

https://contractaciopublica.cat/ca/perfils-contractant/detall/2271300/contactes

Les empreses que, d’acord amb la clàusula 11.2 d’aquest plec, activin l’oferta amb l’eina de Sobre Digital s’inscriuran a la licitació automàticament.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació. 

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte. 

A més, les empreses licitadores també es poden donar d’alta en el Perfil del licitador, prèvia l’autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit. 

8.3. Certificats digitals: D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.


Novena. Aptitud per contractar 

9.1 Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

· Tenir personalitat jurídica i plena capacitat d’obrar, d’acord amb el que preveuen els articles 65 i següents LCSP.
· No estar inhabilitades per contractar d’acord amb l’ordenament jurídic, ni incurses en algun motiu d’exclusió d’acord amb la normativa en matèria de contractació pública o en alguna de les causes de prohibició de contractar recollides en l’article 71 de la LCSP.
· D’acord amb el nou redactat de l’esmentat article 71.2 d’acord amb el RDL 14/2019, de 31 d’octubre, constituirà també circumstància que impedeixi als empresaris contractar amb les entitats compreses a l’article 3 LCSP, la d’haver donat lloc (- per causa de la que haguessin estat declarats culpables -) a la resolució ferma de qualsevol contracte celebrat amb una entitat de les compreses en l’esmentat article 3. La prohibició, per altra banda, comprendrà a les empreses el contracte amb les quals hagués quedat resolt per incompliment culpable del contractista de les obligacions que els plecs haguessin qualificat com essencials d’acord amb l’article 211.1 f) LCSP.
· Tanmateix, les empreses incurses en un motiu d’exclusió diferent del relatiu a no estar al corrent de les seves obligacions tributàries o amb la seguretat social o d’haver estat excloses per sentència ferma de la participació en procediments de contractació, no quedaran excloses del procediment si demostren la seva fiabilitat, mitjançant la presentació de proves suficients de les mesures que hagin adoptat. A tal efecte, les empreses hauran de demostrar que han pagat o s'han compromès a pagar la indemnització corresponent per qualsevol dany causat per la infracció penal o la falta, que ha aclarit els fets i circumstàncies de manera exhaustiva col·laborant activament amb les autoritats investigadores i que ha adoptat mesures tècniques, organitzatives i de personal concretes, apropiades per evitar noves infraccions penals o faltes. 
· Acreditar la classificació o, si s’escau, la solvència requerida, en els termes establerts en la clàusula desena d’aquest plec; i 
· Tenir l’habilitació empresarial o professional que, si s’escau, sigui exigible per dur a terme l’activitat o prestació que constitueixi l’objecte del contracte. 
· A més, quan, per així determinar-ho la normativa aplicable, se li requereixin a l’empresa determinats requisits relatius a la seva organització, destinació dels seus beneficis, sistema de finançament o altres per poder participar en el procediment d'adjudicació, aquests s’han d’acreditar per les empreses licitadores. 

Així mateix, cal que les prestacions objecte d’aquest contracte estiguin compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals, i s’acrediti degudament. 

Els requisits de capacitat, de solvència i d’absència de prohibicions de contractar s’han de complir en la data final de presentació d’ofertes i s’han de mantenir fins al moment de l’adjudicació i de formalització del contracte.

9.2 La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el CIF de l’empresa. 

La capacitat d’obrar de les empreses espanyoles persones físiques s’acredita amb la presentació del NIF. 

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE. 

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar l’informe de reciprocitat al que fa referència l’article 68 de la LCSP. A més, aquestes empreses han de tenir oberta una sucursal a Espanya, amb designació de persona apoderada o representant per a les seves operacions, i estar inscrites en el Registre Mercantil. 

9.3 També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa. La durada de la UTE ha de coincidir, almenys, amb la del contracte fins a la seva extinció.

9.4 Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.

9.5 Les empreses que hagin participat en l’elaboració de les especificacions tècniques o dels documents preparatoris del contracte, poden participar en la licitació sempre que es garanteixi que la seva participació no falseja la competència. 

Desena. Classificació i solvència de les empreses licitadores 

10.1 Les empreses han d’acreditar que compleixen els requisits mínims de solvència suficients que es detallen en l’apartat G.1 del quadre de característiques.

Les empreses han d'acreditar la seva solvència a través dels mitjans d’acreditació que es relacionen en aquest mateix apartat G.1 del quadre de característiques, o bé alternativament mitjançant la classificació equivalent a aquesta solvència que s’assenyala en l’apartat G.2 del mateix quadre de característiques.

Per participar en la licitació de lots o suma de lots de valor estimat inferior a 500.000 euros, IVA exclòs, les empreses han d’acreditar que compleixen els requisits mínims de solvència que es detallen en l’apartat G.1 del quadre de característiques, a través dels mitjans d’acreditació que es relacionen en aquest mateix apartat, o, alternativament, mitjançant la classificació equivalent a aquesta solvència, que s’assenyala en l’apartat G.2 del mateix quadre de característiques.

[bookmark: _Hlk123634004]Les empreses han d'acreditar que compleixen els requisits mínims de solvència que es detallen en l’apartat G.1 del quadre de característiques, a través dels mitjans d’acreditació que es relacionen en aquest mateix apartat.

A les empreses que, per una raó vàlida, no estiguin en condicions de presentar les referències sol·licitades en l’apartat G.1 del quadre de característiques per acreditar la seva solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.

Les empreses de nova creació –és a dir, aquelles que tinguin una antiguitat inferior a cinc anys– poden acreditar la seva solvència, d’acord amb l’especificat per les mateixes, segons el descrit en l’apartat G.1 del quadre de característiques.

10.2 Els certificats comunitaris d’empresaris autoritzats per contractar als quals fa referència l’article 97 de la LCSP constitueixen una presumpció d’aptitud en relació amb els requisits de selecció qualitativa que figurin en aquests.

Així mateix, les empreses estrangeres no comunitàries han de justificar la seva solvència mitjançant un informe que l’estat de procedència de l’empresa estrangera admet al seu torn la participació d’empreses espanyoles en la contractació amb els ens del sector públic assimilables als que enumera l’article 3 de la LCSP, en forma substancialment anàloga.

Aquest informe l’ha d’elaborar la corresponent oficina econòmica i comercial d’Espanya a l’exterior i s’ha d’adjuntar a la documentació que es presenti.

10.3 Les empreses licitadores poden recórrer a les capacitats d'altres entitats, amb independència de la naturalesa jurídica dels vincles que tinguin amb elles, per tal d’acreditar la solvència econòmica i financera i tècnica, sempre que aquestes entitats no estiguin incurses en prohibició de contractar i que les empreses licitadores demostrin que disposaran dels recursos necessaris, per exemple, mitjançant la presentació del compromís a tal efecte de les entitats esmentades. Si la mesa comprova que l’entitat a la capacitat de la qual té intenció de recórrer una empresa licitadora està incursa en prohibició de contractar, li exigirà que la substitueixi. En les mateixes condicions, les UTE poden recórrer a les capacitats dels participants en la unió o d'altres entitats. 

10.4 En les UTE, totes les empreses que en formen part han d’acreditar la seva solvència en els termes indicats en l’apartat G.1 del quadre de característiques. Per tal de determinar la solvència de la unió temporal, s’acumula l’acreditada per cadascuna de les seves integrants. En el cas, que sigui exigible la classificació empresarial, totes les empreses que concorrin agrupades en unions temporals han d’estar classificades com a contractistes d’obres i resultarà d’aplicació el règim d’acumulació previst en l’article 52 del RGLCAP per determinar si la unió reuneix els grups i subgrups indicats, si s’escau, en l’apartat G.2 del quadre de característiques. Quan concorrin en la UTE empreses nacionals, estrangers que no siguin nacionals d’un Estat membre de la Unió Europea i estrangers que sí ho siguin, les que pertanyin als dos primers grups han d’acreditar la seva classificació i aquestes últimes els requisits específics de solvència. 

10.5 Les empreses licitadores s’han de comprometre a dedicar o adscriure a l’execució del contracte els mitjans personals o materials suficients que s’indiquen en l’apartat G.3 del quadre de característiques.

10.6 Les empreses hauran d’acreditar el compliment de les normes de garantia de qualitat o de gestió mediambiental que s’indiquen en l’apartat G.4 del quadre de característiques.


II. DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE 


Onzena. Presentació de documentació i de proposicions 

11.1 El present contracte no està dividit en lots, segons consta a l’apartat A.2 del quadre de característiques. Els licitadors poden optar a l’adjudicació del contracte segons s’especifica en l’esmentat apartat i d’acord amb els criteris establerts. 

11.2 Les empreses licitadores han de presentar la documentació que conforma les seves ofertes en DOS (2) SOBRES en el termini màxim de quinze (15) DIES naturals, des del dia següent a la publicació al Perfil del contractant de l’anunci de licitació, mitjançant l’eina de Sobre Digital.

Tota la documentació necessària per a la presentació de les ofertes estarà disponible per mitjans i mitjançant l’eina de Sobre Digital accessible a l’adreça web següent: 

https://contractaciopublica.cat/ca/perfils-contractant/detall/2271300/contactes

Un cop accedeixin a través d’aquest enllaç a l’eina web de Sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta. 

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en el seu DEUC per rebre els avisos de notificacions i comunicacions mitjançant l’e-NOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en el/s sobre/s corresponent/s. 

Les empreses licitadores poden preparar i enviar aquesta documentació de forma esglaonada, abans de fer la presentació de l’oferta. 

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació. Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. 

*Cal tenir en compte la importància de custodiar correctament aquesta o aquestes claus (si s’escau, poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut. 

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui. Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes. 

Les empreses licitadores han d’introduir en tot cas la paraula clau abans de l’obertura del primer sobre xifrat. 

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau. 

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa.

Cal tenir en compte que l’eina de Sobre Digital no permet suprimir o modificar les ofertes un cop presentades; sí és possible en qualsevol moment anterior a l’enviament de l’oferta. En cas que una empresa licitadora presenti dues o més ofertes a un mateix lot/contracte dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest o, en el seu cas, la mesa de contractació, valorarà el que procedeixi respecte d’aquestes ofertes.

En cas de produir-se una fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta.

Podeu trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública: (https://contractaciopublica.cat/ca/manuals/usuari)

11.3 D’acord amb el que disposa l’apartat 1.h de la Disposició addicional 16ª de la LCSP, l’enviament de les ofertes mitjançant l’eina de Sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada. Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. 

*Advertiment: És important no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

11.4 Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de l’ens contractant.

Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests. 

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa. 

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. 

En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació. 

11.5 Les especificacions tècniques necessàries per a la presentació electrònica d’ofertes estan disponibles a l’apartat de “Material d'ajuda per a persones usuàries” dins del desplegable de “suport” de la Plataforma de serveis de contractació pública: 

https://contractaciopublica.cat/ca/manuals/usuari

D’altra banda, els formats de documents electrònics admissibles són els següents: 

· PDF signat  
· Cal tenir en compte que l’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2).

11.6 D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

11.7 Les persones interessades podran dirigir-se a l’òrgan de contractació per sol·licitar informació addicional sobre els plecs i la documentació complementaria, la qual s’haurà de facilitar, almenys, sis (6) dies abans de la data límit fixada per a la recepció d’ofertes. La sol·licitud d’informació addicional caldrà que es presenti a l’òrgan de contractació, com a mínim, dotze (12) dies abans de la data límit per dita recepció d’ofertes. 

La resposta facilitada per part de l’òrgan de contractació tindrà caràcter vinculant.

D’acord amb el que s’estableix a l’article 13.1 h) de la Llei 19/2014, del 29 de desembre, de transparència, accés a la informació pública i bon govern, les empreses disposen, dins del perfil de contractant de l’ens contractant, d’un servei de preguntes i respostes i d’un tauler d’avisos per a tots aquells dubtes que puguin sorgir durant el procés de licitació.

El servei de preguntes i respostes resta dins de l’anunci de la present licitació, publicat al perfil de contractant de l’ens contractant. Les empreses hauran de dirigir els seus dubtes i preguntes, corresponents a aquest procés de licitació, mitjançant aquest servei. No s’admetrà cap altre mitjà o canal de comunicació que no sigui l’anteriorment esmentat.

Els avisos que es produeixin durant aquest procés de licitació, seran comunicats per l’ens contractant a les empreses mitjançant el tauler de l’anunci establert a tal efecte.

11.8 Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, i la declaració conforme reuneix tots i cadascun dels requisits per contractar, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

11.9 Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la inadmissió de totes les propostes per ella subscrites. 

11.10 Contingut dels sobres: 
Cal tenir en compte que les dades personals de les empreses licitadores, obtingudes per l’Administració en aquest procediment de contractació, seran tractades per la unitat responsable de l’activitat de tractament amb la finalitat o les finalitats identificades en la clàusula 8.2, relatiu a la Informació bàsica sobre protecció de dades de caràcter personal dels licitadors.
 
Així mateix, cal recordar, en cas que amb ocasió de la participació en aquesta licitació les empreses hagin de comunicar dades personals, tant per incorporar-les en les seves ofertes, com per acreditar el compliment dels requisits previs a l’adjudicació, el que preveuen els articles 6 i 11 de la Llei orgànica 3/2018, de 5 de desembre, de protecció de dades personals i garantia dels drets digitals, respecte del consentiment informat previ de les persones afectades. 

Els sobres contindran: 

SOBRE A
DOCUMENTACIÓ ADMINISTRATIVA

a) Document europeu únic de contractació (DEUC) 

Les empreses licitadores han de presentar una declaració responsable, el model de la qual s’adjunta com a annex 1 a aquest plec i com a plantilla inclosa en l’eina de Sobre Digital, mitjançant la qual declaren el següent: 

· Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària de la declaració responsable té la deguda representació per presentar la proposició i la declaració.
· Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec
· Que no està incursa en cap prohibició de contractar (*en especial, cal tenir en compta les prohibicions de contractar previstes en l’art.71.1 d) LCSP).
· Que disposa de les autoritzacions necessàries per exercir l’activitat.
· Pronunciament sobre l’existència del compromís referit a l’article 75.2 LCSP, en el seu cas.
· Addicionalment, en cas que l’empresa fos estrangera, caldrà que la declaració responsable inclogui el sotmetiment exprés al fur espanyol.
· En cas d’oferta presentada per UTE, cadascuna de les empreses que la conformaran ha de presentar la declaració responsable i caldrà que la declaració responsable inclogui el compromís de constituir-se formalment en tal unió temporal en cas de resultar adjudicataris.
· Compromís d’adscriure a l’execució del contracte determinats mitjans materials i/o personals, quan així es requereixi en els plecs.
· Que compleix amb la resta de requisits que s’estableixen en aquest plec.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la Part II.A del DEUC.

A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició. 

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte. 

En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, o tingui la intenció de subscriure subcontractes, ha d’indicar aquesta circumstància en el DEUC i s’ha de presentar altre DEUC separat per cadascuna de les empreses a la solvència de les quals recorri o que tingui intenció de subcontractar.

D’acord amb l’article 71.1, lletra d) de la LCSP, l’acreditació del compliment de la quota de reserva de llocs de treball i de l’obligació de disposar d’un pla d’igualtat s’ha de fer mitjançant la presentació del DEUC.

Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de pre-qualificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya, regulat en el Decret 107/2005, de 31 de maig, i gestionat per la Secretaria Tècnica de la Junta Consultiva de Contractació Administrativa o en el Registre oficial de licitadors i empreses classificades del sector públic, només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents

L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa econòmicament, amb caràcter previ a l’adjudicació. 

Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

b) Declaració de submissió als jutjats i tribunals espanyols 

Les empreses estrangeres han d’aportar una declaració de submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi, d’acord amb el model que s’adjunta com Annex 1 als presents Plecs.

c) Compromís d’adscripció de mitjans materials i/o personals 

Declaració de l’empresa de comprometre’s a adscriure a l’execució del contracte determinats mitjans materials i/o personals, quan així es requereixi, d’acord amb el contingut de l’apartat G.3 del quadre de característiques i d’acord amb el model que s’adjunta com Annex 1 als presents Plecs.

d) Declaració d’absència de conflicte d’interès, d’acord amb el model corresponent a l’annex 2.

e) Declaració responsable sobre el compliment de no causar perjudici (DNSH), d’acord amb el model corresponent a l’annex 3

f) Declaració de cessió i tractament de dades en relació amb l’execució del PRTR, d’acord amb el model corresponent a l’annex 4

g) Declaració de compromís en relació amb l’execució d’actuacions del PRTR, d’acord amb el model corresponent a l’annex 5

h) Altra documentació: Qualsevol altra documentació que s’exigeixi en l’apartat J del quadre de característiques. 


SOBRE B
OFERTA AVALUABLE AUTOMÀTICAMENT O MITJANÇANT L’APLICACIÓ DE FÓRMULES

El sobre B contindrà:

a) La proposició o oferta econòmica s’ha de formular conforme al model que s’adjunta com a Annex 6 a aquest plec i com a plantilla al sobre d’aquesta licitació inclòs en l’eina de Sobre Digital.

b) Tota la documentació relativa als criteris quantificables de forma automàtica, d’acord amb el contingut de l’apartat H.2 del quadre de característiques, d’acord amb el model que s’adjunta com Annex 6 als presents Plecs.

La proposició econòmica s’ha de presentar per escrit.

11.11 No s’acceptaran les proposicions que tinguin omissions, errades o esmenes que no permetin conèixer clarament allò que es considera fonamental per valorar-les.  
 
A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.  
 
Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants del DEUC. 

11.12 Declaracions de confidencialitat: Les empreses licitadores podran assenyalar respecte de cada document i/o dades presentades (en qualsevol dels sobres), si contenen informació confidencial. Es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC.

La declaració de confidencialitat que es presenti ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial. 

Tanmateix, sens perjudici de les declaracions de confidencialitat efectuades respecte de determinats documents i dades presentades per les empreses licitadores, correspon a l’òrgan de contractació valorar, davant d’una sol·licitud d’accés o vista de determinada documentació, si la qualificació de confidencial és adequada i, en conseqüència, decidir sobre l’accés o la vista de dita documentació, prèvia audiència de l’empresa o les empreses licitadores afectades.

11.13 Tal com assenyala l’apartat 4 d’aquesta clàusula, les empreses licitadores podran presentar una còpia de seguretat, en suport físic electrònic, dels documents de les seves ofertes que hagin presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació / de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals– que els aportats en l’oferta mitjançant l’eina de Sobre Digital.

11.14 La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament.

Dotzena. Mesa de contractació 

12.1 Els membres de la Mesa seran els que constin en la composició definida a l’apartat U del quadre de característiques. 

La Mesa de contractació haurà d’estar constituïda per un President, per els vocals que es determinin reglamentàriament i per un Secretari. La composició de la mesa es publicarà al perfil del contractant de l’òrgan de contractació. 

La Mesa de contractació podrà, igualment, sol·licitar l’assessorament de tècnics o experts independents amb coneixements acreditats en les matèries relacionades amb l’objecte del contracte. Aquesta assistència serà autoritzada per part de l’òrgan de contractació i haurà de ser reflectida expressament a l’expedient, amb referència a la identitat dels tècnics o experts assistents, la seva formació i la seva experiència professional. 

La Mesa de contractació que intervé en el present procediment es considerarà vàlidament constituïda si ho està per el President, el Secretari, un funcionari d’entre els qui tinguin atribuït legal o reglamentàriament l’assessorament jurídic de l’òrgan de contractació i un funcionari que tingui atribuïdes les funcions relatives al seu control econòmic-pressupostari.

12.2 La mesa de contractació, com a òrgan d’assistència tècnica especialitzada, exercirà les següents funcions:

a) La qualificació de la documentació acreditativa del compliment dels requisits previs, acordant, si s’escau, l’exclusió dels licitadors que no acreditin dit compliment, previ tràmit d’esmena. 
b) La valoració de les proposicions dels licitadors.
c) Si s’escau, la proposta sobre la qualificació d’una oferta com anormalment baixa, prèvia tramitació del procediment de l’article 149 LCSP.
d) La proposta a l’òrgan de contractació d’adjudicació en favor del licitador que hagi presentat la millor oferta d’acord amb els plecs.

12.3 Els membres de la mesa de contractació han de formalitzar la declaració d’absència de conflicte d’interès prevista a l’annex 2 d’aquest plec, una sola vegada i a l’inici de la primera reunió, i deixar-ne constància.


Tretzena. Comitè d’experts 

13.1 No procedeix, en els presents Plecs, la designació d’un Comitè d’experts.

13.2 En cas que requerir la constitució de comitè d’experts, els seus membres hauran de formalitzar la declaració d’absència de conflicte d’interès prevista a l’annex 2 d’aquest plec, una sola vegada i a l’inici de la primera reunió, i deixar-ne constància.


Catorzena. Determinació de la millor oferta 
  
14.1 Criteris d’adjudicació de les ofertes 

Per a la valoració de les proposicions i la determinació de la millor oferta segons criteri de millor relació qualitat - preu s’ha d’atendre als criteris d’adjudicació establerts en l’apartat H del quadre de característiques. 

14.2 Pràctica de la valoració de les ofertes 

Amb caràcter previ a la valoració de les ofertes, l’òrgan de contractació ha d’iniciar, a través de l’eina informàtica amb seu a l’Agència Estatal d’Administració Tributària (AEAT), el procediment d’anàlisi ex ante de conflicte d’interès consistent en la introducció de les dades6 de les persones físiques o jurídiques licitadores i dels òrgans decisors de l’operació. 

En el supòsit que l’AEAT no disposi de la informació de titularitats reals de l’empresa objecte de consulta i així li hagi indicat mitjançant la corresponent bandera negra a l’òrgan de contractació, aquest ha de sol·licitar a les empreses licitadores la informació de la seva titularitat real, que li han d’aportar en el termini de 5 dies hàbils des de la sol·licitud. En cas que no s’entregui la informació sol·licitada en aquest termini, l’empresa licitadora serà exclosa del procediment.

L’obertura dels sobres, per part de la Mesa de contractació, que contenen les proposicions es farà per l’ordre que procedeixi de conformitat amb allò establert a l’article 145 en funció del mètode aplicable per a valorar els criteris d’adjudicació establerts als plecs. 

14.3 La Mesa de contractació en el dia, lloc i hora indicats, obrirà el sobre A (acte no públic), comprovarà la correcció de les signatures de les ofertes i qualificarà la documentació continguda en el Sobre A. En cas d’observar defectes esmenables, ho comunicarà a les empreses licitadores afectades perquè els esmenin en el termini de tres dies.

Una vegada esmenats, si s’escau, els defectes en la signatura o en la documentació continguda en el Sobre A, la mesa l’avaluarà i determinarà les empreses admeses a la licitació i les excloses, així com, en el seu cas, les causes de l’exclusió.

Sense perjudici de la comunicació a les persones interessades, es faran públiques aquestes circumstàncies mitjançant el seu perfil de contractant.

Així mateix, d’acord amb l’article 95 de la LCSP la Mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP, disposaran d’un termini de cinc dies naturals sense que puguin presentar-se després de declarades admeses les ofertes.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

Els actes d’exclusió adoptats per la Mesa en relació amb l’obertura del sobre A seran susceptibles d’impugnació en els termes establerts a la clàusula quaranta-unena.

Posteriorment, es celebrarà l’acte públic en el qual es donarà a conèixer les proposicions admeses, les rebutjades i, en aquest cas, les causes del seu rebuig. Així mateix, es procedirà a la valoració de les proposicions quantificables de forma automàtica (sobre B).

14.4 Criteris de desempat

En cas d’igualació de proposicions econòmicament més avantatjoses (empat en les puntuacions obtingudes per les ofertes de les empreses licitadores), s’adjudicarà el contracte a una de les empreses que hagin empatat en funció del compliment dels següents criteris o condicions, correlativament:

1r) L’adjudicatari seria aquell que en el moment de la presentació de la licitació tingui en la seva plantilla un número de treballadors amb discapacitat superior al que determina la normativa, i en funció del percentatge. S’adjudicarà el contracte a l’empresa que demostri tenir un major percentatge de treballadors contractats amb discapacitat.

2n) En cas que amb l’anterior paràmetre del percentatge de discapacitats no fos suficient i no discernís sobre l’empresa guanyadora, s’adjudicaria a l’empresa que en el moment de presentar la licitació, complís amb les directrius i mesures que es determinin tendents a promoure la igualtat efectiva entre dones i homes en el mercat de treball, d’acord amb la Llei Orgànica 3/2007, de 22 de març, per a la igualtat efectiva de dones i homes.

3r) En cas de persistir l’empat, s’adjudicarà el contracte a aquella empresa que disposi d’un pla d’igualtat aprovat i vigent, d’acord amb la normativa legal vigent.

4t) En cas de persistir l’empat, s’adjudicarà el contracte d’acord amb l’aplicació dels criteris supletoris previstos a l’article 147.2 LCSP. 

14.5 Ofertes amb valors anormalment baixos

1. La determinació de les ofertes que presentin uns valors anormalment baixos s’ha de dur a terme en funció dels límits i els paràmetres objectius establerts en l’apartat I del quadre de característiques. 

2. Quan la Mesa de contractació hagués identificat una o vàries ofertes incurses en presumpció d’anormalitat, requerirà al licitador o licitadors que les haguessin presentat, donant-los un termini de cinc (5) dies hàbils per tal que les justifiquin i desglossin raonada i detalladament el baix nivell de preus, o de costos, o qualsevol altre paràmetre en base al qual s’hagi definit l’anormalitat de l’oferta, mitjançant la presentació d’aquella informació i documents que resultin pertinents a aquests efectes. En concret, la Mesa de contractació podrà demanar justificació a aquests licitadors sobre aquelles condicions de l’oferta que siguin susceptibles de determinar el baix nivell de preu o costos de la mateixa, i, en particular, pel que fa als següents valors:

· L’estalvi que permeti el procediment de fabricació, els serveis prestats o el mètode de construcció.
· Les solucions tècniques adoptades i les condicions excepcionalment favorables de que disposi per subministrar els productes, prestar els serveis o executar les obres.
· La innovació o originalitat de les solucions proposades, per a subministrar els productes, prestar els serveis o executar les obres.
· El respecte d'obligacions que resultin aplicables en matèria mediambiental, social o laboral, i de subcontractació, no sent justificables preus per sota de mercat o que incompleixin allò establert a l’article 201 LCSP.
· O la possible obtenció d’un ajut d’Estat.

En el procediment s’haurà de sol·licitar l’assessorament tècnic del servei corresponent. 

Les sol·licituds de justificació es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç perquè accedeixin a l’espai de l’eina en què han d’aportar la documentació corresponent.

Aquest requeriment es comunicarà a l’empresa mitjançant comunicació electrònica a través de l’e-NOTUM, integrat amb la Plataforma de serveis de contractació pública, d’acord amb la clàusula vuitena d’aquest plec.

Transcorregut aquest termini, si la Mesa de Contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, de manera que l’empresa licitadora quedarà exclosa del procediment.

Si la Mesa de Contractació rep la informació i la documentació justificativa sol·licitada dins el termini corresponent, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé acceptar l’oferta, perquè considera acreditada la seva viabilitat, o bé, en cas contrari, rebutjar-la.

3. En qualsevol cas, els òrgans de contractació refusaran les ofertes si comproven que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, incloent el incompliment dels convenis col·lectius sectorials vigents, en aplicació d’allò que disposa l’article 201 LCSP.

4. S’entendrà en tot cas que la justificació no explica satisfactòriament el baix nivell de preus o costos proposats pel licitador quan aquesta sigui incomplerta o es fonamenti en hipòtesis o pràctiques inadequades des de punt de vista tècnic, jurídic o econòmic.

5. En aquells casos que es comprovi que una oferta és anormalment baixa degut a que el licitador ha obtingut una ajuda d’Estat, només podrà rebutjar-se la proposició per aquesta única causa si el licitador no pot acreditar que dita ajuda s’ha concedit sense contravenir les disposicions comunitàries en matèria d’ajudes públiques. 

6. La Mesa de contractació avaluarà tota la informació i documentació proporcionada pel licitador en termini i elevarà, de forma degudament motivada, la corresponent proposta d’acceptació o de rebuig al òrgan de contractació. 

7. Si l’òrgan de contractació, considerant la justificació efectuada pel licitador i els informes esmentats, estimés que la informació recavada no explica satisfactòriament el baix nivell dels preus o costos proposats pel licitador i que, per tant, l'oferta no pot ser acomplerta com a conseqüència de la inclusió de valors anormals, l’exclourà de la classificació i acordarà l’adjudicació a favor de la millor oferta, d’acord amb l’ordre en que han estat classificades d’acord amb l’article 150.1 LCSP.

En general, es rebutjaran les ofertes incurses en presumpció d’anormalitat si estan basades en hipòtesis o pràctiques inadequades des d'una perspectiva tècnica, econòmica o jurídica. 

8. Quan una empresa que hagués estat incursa en presumpció d’anormalitat hagués resultat adjudicatària del contracte, l’òrgan de contractació establirà els mecanismes adients per tal de realitzar un seguiment exhaustiu de la seva execució amb l’objectiu de garantir la correcta execució del contracte sense que es produeixi cap disminució en la qualitat dels serveis, obres o subministraments contractats. 

Quinzena. Classificació de les ofertes i requeriment de documentació previ a l’adjudicació  
 
15.1 Un cop valorades les ofertes, la mesa de contractació les classificarà per ordre decreixent i, posteriorment, remetrà a l’òrgan de contractació la corresponent proposta d’adjudicació.

Per realitzar aquesta classificació, la mesa tindrà en compte els criteris d’adjudicació assenyalats en l’apartat H del quadre de característiques i en l’anunci.

La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

15.2 Un cop acceptada la proposta de la mesa per l’òrgan de contractació, els serveis corresponents requeriran a l’empresa licitadora que hagi presentat la millor oferta per a què, dins del termini de deu (10) dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.

Aquest requeriment s’efectuarà mitjançant notificació electrònica a través de l’eNOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

A.1 Empreses no inscrites en el Registre electrònic d’empreses licitadores (RELI) o en el Registre oficial de licitadors i empreses classificades del sector públic o que no figurin en una base de dades nacional d’un Estat membre de la Unió Europea

L’empresa licitadora que hagi presentat la millor oferta haurà d’aportar la documentació següent (aquesta documentació, si escau, també s’haurà d’aportar respecte de les empreses a les capacitats de les quals es recorri):

· Documentació corresponent acreditativa de la capacitat d’obrar i de la personalitat jurídica.
· Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i el document nacional d’identitat o el passaport. 
· Documentació acreditativa del compliment dels requisits específics de solvència o del certificat de classificació corresponent.

Així mateix, l’empresa licitadora que hagi presentat la millor oferta haurà d’aportar:

· Si s’escau, certificats acreditatius del compliment de les normes de garantia de la qualitat i de gestió mediambiental.
· En cas que l’empresa recorri a les capacitats d’altres entitats, el compromís de disposar dels recursos necessaris al quals es refereix l’article 75.2 de la LCSP. 
· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
· Document acreditatiu de la constitució de la garantia definitiva.
· Qualsevol altra documentació que, específicament i per la naturalesa del contracte, es determini en l’apartat J del quadre de característiques del contracte.

A.2 Empreses inscrites en el Registre electrònic d’empreses licitadores (RELI) o en el Registre oficial de licitadors i empreses classificades del sector públic o que figurin en una base de dades nacional d’un Estat membre de la Unió Europea 

La Mesa de Contractació comprovarà en el registre d’empreses licitadores corresponent que l’empresa que hagi presentat la millor oferta està degudament constituïda, el signant de la proposició té poder suficient per formular l’oferta, té la solvència econòmica, financera i tècnica o, si s’escau, la classificació corresponent i no està incursa en cap prohibició per contractar. Aquesta comprovació, si escau, també es farà respecte de les empreses a les capacitats de les quals aquella empresa recorri. Per tant, l’empresa que hagi presentat la millor oferta ha d’aportar únicament la documentació relativa a la capacitat i solvència requerida per participar en la licitació que no consti inscrita en aquests registres o no hi consti vigent o actualitzada, d’acord amb la clàusula onzena d’aquest plec:

· En cas que l’empresa recorri a les capacitats d’altres entitats, el compromís de disposar dels recursos necessaris al quals es refereix l’article 75.2 de la LCSP.
· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
· Document acreditatiu de la constitució de la garantia definitiva
· Qualsevol altra documentació que, específicament i per la naturalesa del contracte, es determini en l’apartat J del quadre de característiques del contracte. 

En cas que l’empresa que hagi presentat la millor oferta pertanyi a un Estat membre de la Unió Europea o signatari de l’Espai Econòmic Europeu, es pot acreditar la seva capacitat, solvència i absència de prohibicions mitjançant una consulta a la llista oficial corresponent d’operadors econòmics autoritzats d’un Estat membre o bé mitjançant l’aportació de la documentació acreditativa dels aspectes esmentats, que s’ha de presentar, en aquest últim cas, en el termini de deu dies hàbils.

15.3 Un cop aportada per l’empresa licitadora que hagi presentat la millor oferta la documentació requerida, aquesta es qualificarà. 

Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de tres (3) dies hàbils. 

Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per l’empresa o empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec. 

En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional que, en el seu cas, s’hagués constituït i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP.

Així mateix, l’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.e de la LCSP.
 
[bookmark: _Hlk108606336]Setzena. Garantia definitiva  

16.1 L’import de la garantia definitiva és el que s’assenyala en l’apartat L del quadre de característiques. 

16.2  Les garanties es poden prestar en alguna de les formes següents:  

a) En efectiu o en valors, que en tot cas seran de Deute Públic, amb subjecció a les condicions establertes a la LCSP i en la normativa de desenvolupament. L’efectiu o els valors s’han de dipositar a la tresoreria general de l’ens contractant.
b) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit o societats de garantia recíproca autoritzats per operar a Espanya, en la forma i condicions establertes reglamentàriament. L’aval s’ha de dipositar a la tresoreria general de l’ens contractant.
c) Mitjançant contracte d’assegurança de caució amb una entitat asseguradora autoritzada per operar en la forma i condicions establertes reglamentàriament. El certificat de l’assegurança s’ha de dipositar a la tresoreria general de l’ens contractant.

16.3 En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida en l’apartat L del quadre de característiques i garanteixi solidàriament a totes les empreses integrants de la unió temporal. 

16.4 L’acreditació de la constitució de garantia definitiva podrà fer-se a través de mitjans electrònics. 

16.5 La garantia definitiva respondrà dels conceptes establerts a l’article 110 LCSP.

16.6 En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de l’esmentada reposició.  

16.7 Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en què es notifiqui a l’empresa l’acord de modificació.   

16.8 Quan es facin efectives sobre la garantia les penalitats o indemnitzacions exigibles a l’empresa adjudicatària, d’acord amb les previsions dels presents Plecs, aquesta haurà de reposar o ampliar la garantia, en la quantia que correspongui, en el termini de quinze (15) dies des de l’execució.  

En el cas que la garantia no es reposi en els supòsits esmentats en l’apartat anterior, l’ens contractant podrà optar per la resolució del contracte. 

[bookmark: _Hlk118366072]16.9 La garantia definitiva serà retornada a l’empresa contractista quan l’òrgan competent de fiscalització de la Unió Europea accepti la sol·licitud de certificació presentada, d'acord l'article 16.1.h) del Decret llei 5/2021, de 2 de febrer, pel qual s'aproven mesures urgents per a la implementació i gestió dels fons procedents del Mecanisme de Recuperació i Resiliència i del fons REACT-EU per a l'Administració de la Generalitat de Catalunya i el seu sector públic, per a totes les tipologies de contracte.
Això implica que la garantia no es podrà retornar fins que la despesa del contracte no hagi estat validada per l’òrgan competent de la Unió Europea, el que pot implicar el retorn de la garantia en terminis molt superiors als previstos en la Llei de Contractes del Sector Públic. 


Dissetena. Decisió de no adjudicar o subscriure el contracte i desistiment 

17.1 La decisió per part de l’òrgan de contractació de no adjudicar o celebrar el contracte, o el desistiment del procediment podran acordar-se abans de la seva formalització. 

17.2 En aquests casos, es compensarà els candidats aptes per licitar o als licitadors per les despeses en què haguessin incorregut de conformitat amb els criteris de valoració emprats pel càlcul de la responsabilitat patrimonial de l’Administració, a través dels tràmits del procediment administratiu comú. 

17.3 L’òrgan de contractació només podrà adoptar la decisió de no adjudicar o de no celebrar el contracte per raons d’interès públic degudament justificades a l’expedient. En aquest cas, no podrà promoure’s una nova licitació del seu objecte en tant subsisteixin les raons al·legades per a fonamentar la decisió.
 
17.4 També podrà desistir del procediment, abans de l’adjudicació, quan s’apreciï una infracció no esmenable de les normes de preparació del contracte o de les reguladores del procediment d’adjudicació, notificant també als licitadors aquest fet i havent de justificar a l’expedient la causa que motiva el desistiment. El desistiment no impedirà la iniciació immediata d’un procediment de licitació.

17.5 La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.


Divuitena. Adjudicació del contracte 

18.1 Un cop presentada la documentació a què fa referència la clàusula quinzena i, en els casos en què sigui preceptiva, amb la fiscalització prèvia del compromís de la despesa per la Intervenció en un termini no superior a cinc dies, l’òrgan de contractació acordarà l’adjudicació del contracte a l’empresa proposada com a adjudicatària, dins del termini de cinc dies hàbils següents a la recepció de la dita documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant. 

18.2 La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, d’acord amb la clàusula vuitena d’aquest plec, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte. 


[bookmark: _Hlk108606755]Dinovena. Formalització i perfecció del contracte 

19.1 El contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica. 

L’empresa o les empreses adjudicatàries podran sol·licitar que el contracte s’elevi a escriptura pública, essent al seu càrrec les despeses corresponents. 

19.2 La formalització del contracte s’efectuarà en el termini màxim de quinze (15) dies hàbils següents a aquell en què es rebi la notificació de l’adjudicació.

D’acord amb l’article 58 del Reial decret llei 36/2020, en els contractes que s’hagin de finançar amb fons procedents del Pla de recuperació, transformació i resiliència susceptibles de recurs especial en matèria de contractació de conformitat amb el que preveu l’article 44 de la LCSP, i sempre que els procediments de selecció del contractista s’hagin tramitat efectivament de forma electrònica, l’òrgan de contractació no pot formalitzar el contracte fins que hagin transcorregut deu dies naturals a partir de l’endemà de la notificació de la resolució d’adjudicació del contracte.

Els serveis dependents de l’òrgan de contractació requeriran a l’empresa o les empreses adjudicatàries per a què formalitzin el contracte en un termini no superior a cinc dies a comptar del següent a aquell en què hagi rebut el requeriment, una vegada transcorregut el termini previst en el paràgraf anterior sense que s’hagi interposat recurs especial en matèria de contractació que porti aparellada la suspensió de la formalització o que l’òrgan competent per a la resolució del recurs hagi aixecat la suspensió.

19.3 Quan, per causes imputables a l’adjudicatari, no es formalitzés el contracte dins del termini indicat en el punt anterior, se li exigirà l’import del 3% del pressupost base de licitació, IVA exclòs, en concepte de penalitat, que s’haurà de fer efectiva, en primer lloc, contra la garantia definitiva constituïda. Aquest fet pot donar lloc a declarar l’empresa en prohibició de contractar, d’acord amb l’article 71.2.b) de la LCSP.

En aquest cas, el contracte s’adjudicarà al següent licitador per l’ordre en què haguessin quedat classificades les ofertes, prèvia presentació de la documentació preceptiva i amb aplicació dels terminis establerts a l’apartat anterior.

Si les causes de no formalització fossin imputables a l’Administració, s’indemnitzarà al contractista dels danys i perjudicis que se li pugui ocasionar.
 
19.4 Les empreses que hagin concorregut amb oferta conjunta de licitació, amb el compromís de constituir-se en UTE, hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció. 

19.5 El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació. El contracte es perfeccionarà amb la seva formalització i aquesta serà requisit imprescindible per poder iniciar-ne l’execució. 

19.6 La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant.

19.7 Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA; i posteriorment, si s’escau, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.  

19.8 L’empresa o les empreses contractistes han de presentar la declaració d’absència de conflicte d’interès prevista en l’annex 2 d’aquest plec, la qual s’ha d’aportar en el mateix moment de la formalització del contracte o immediatament després.


III. DISPOSICIONS RELATIVES A L’EXECUCIÓ DEL CONTRACTE  

Vintena. Condicions especials d’execució 

Les condicions especials en relació amb l’execució, d’obligat compliment per part de l’empresa o les empreses contractistes, són les que s’estableixen en l’apartat M del quadre de característiques. 

[bookmark: _Hlk118366523]D’altra banda, l’empresa contractista –i també, si s’escau, l’empresa o les empreses subcontractistes– ha de complir les obligacions d’informació previstes en l’article 8.2 de l’Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, les quals inclouen els aspectes següents:

· NIF del contractista o subcontractistes.
· Nom o raó social.
· Domicili fiscal del contractista i, si s’escau, dels subcontractistes.
· Acceptació de la cessió de dades entre les administracions públiques implicades per donar compliment al que preveu la normativa europea que és aplicable i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals (annex 4 d’aquest plec).
· Declaració responsable relativa al compromís de compliment dels principis transversals establerts en el PRTR i que puguin afectar l’àmbit objecte de gestió (annex 5 d’aquest plec).
· Les empreses contractistes han d’acreditar la inscripció al Cens d’empresaris, professionals i retenidors de l’Agència Estatal de l’Administració Tributària o al cens equivalent de l’Administració Tributària Foral, que ha de reflectir l’activitat efectivament desenvolupada en la data de participació en el procediment de licitació.

Així mateix, l’empresa contractista –o si s’escau, l’empresa o les empreses subcontractistes– tenen l’obligació d’aportar la informació relativa al titular real del beneficiari  final dels fons en la forma prevista en l’article 10 de l’Ordre HFP/1031/2021, de 29 de setembre, per la qual s’estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d’execució pressupostària i comptable de les mesures dels components del Pla de recuperació, transformació i resiliència.

En relació al principi de no significant harm – DNSH, l’entitat contractant garantirà, en totes les actuacions que dugui a terme en execució del contracte, el ple compliment del principi de «no causar un perjudici significatiu al medi ambient» (principi do no significant harm - DNSH) i, en el seu cas, l'etiquetatge climàtic i digital, d'acord amb el que es preveu en el Pla de Recuperació, Transformació i Resiliència, aprovat per Consell de Ministres el 27 d'abril de 2021 i pel Reglament (UE) núm. 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, així com amb el requerit en la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya. A aquests efectes, ha de presentar la declaració responsable conforme al model de l’annex 3 d’aquest plec de clàusules.

En relació a l’etiquetatge climàtic/mediambiental, en el disseny i el desenvolupament dels ajuts s'ha de tenir en compte també l'etiquetatge de contribució climàtica corresponent a la inversió del Pla de Recuperació, Transformació i Resiliència en què s'emmarquen les actuacions, d'acord amb el que preveu l'annex VI del Reglament (UE) núm. 2021/241 del Parlament Europeu i del Consell de 12 de febrer. Cada etiqueta està associada a unes condicions que cal respectar. Un cop coneguda l'etiqueta, si escau, les condicions establertes s'han de consultar a l'annex VI del Reglament esmentat, que inclou tots els camps d'intervenció predefinits.

Les subvencions regulades en aquesta Ordre són compatibles amb altres subvencions, ajuts, ingressos o recursos per a la mateixa finalitat, procedents de qualsevol administració o entitat, pública o privada. Ha de quedar identificada nítidament, en qualsevol cas, la traçabilitat de les despeses. No obstant això, aquestes subvencions són incompatibles amb la recepció d'altres fons comunitaris per a l'execució dels mateixos projectes d'inversió, i no es pot incórrer en doble finançament. Tal com estableix l'article 9 del Reglament (UE) 2021/241 del Parlament Europeu i del Consell, d'1 de febrer de 2021, els projectes d'inversió finançats pel Mecanisme de Recuperació i Resiliència poden rebre ajuts d'altres programes i instruments de la Unió sempre que aquest ajut no cobreixi el mateix cost que els que financi la subvenció d'aquest programa, segons els definits en aquesta base. Les persones beneficiàries han de comunicar a l’organisme corresponent si han obtingut altres subvencions o ajuts per a la mateixa finalitat sense incórrer en el doble finançament sobre el mateix cost, procedents de qualsevol de les altres administracions o ens públics, nacionals o internacionals.

Cal instal·lar un plafó indicatiu en totes les actuacions finançades amb fons NGEU. 

Vint-i-unena. Execució i supervisió dels subministraments i les obres

El contracte s’executarà amb estricta subjecció al que estableixin les seves clàusules i els plecs i conforme amb les instruccions que en la seva interpretació doni a l’empresa o empreses contractistes l’òrgan de contractació. 

Totes les persones que intervinguin en funcions de seguiment, control i supervisió de dels subministraments i obres, han de presentar la declaració d’absència de conflicte d’interès que es recull en l’annex 2 d’aquest plec.


Vint-i-dosena. Programa de treball 

L’empresa o les empreses contractistes hauran de presentar un programa de treball, que haurà de ser aprovat per l’òrgan de contractació, quan així es determini expressament en l’apartat S del quadre de característiques.


Vint-i-tresena. Compliment de terminis i correcta execució del contracte 

23.1 L’empresa o empreses contractistes estan obligades a complir el termini total d’execució del contracte i els terminis parcials fixats, si s’escau, en el programa de treball.  

23.2 Si l’empresa contractista incorregués en demora respecte del compliment dels terminis total o parcials, per causes a ella imputables, l’Administració podrà optar, indistintament, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 de la LCSP.  

L’Administració tindrà la mateixa facultat respecte de l’incompliment, per causes imputables a l’empresa contractista, de l’execució parcial de les prestacions definides en el contracte. 

Si el retard respecte al compliment dels terminis és produït per motius no imputables a l’empresa contractista i aquesta ofereix complir si se li amplia el termini inicial d’execució, se li ha de concedir un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l’empresa contractista no requereix intimació prèvia per part de l’Administració.

23.3 En cas de compliment defectuós de la prestació objecte del contracte o d’incompliment dels compromisos i de les condicions especials d’execució (en virtut de les quals l’empresa contractista es compromet a dedicar o adscriure determinats mitjans personals o materials o bé quan s’estableixin condicions de tipus mediambiental, ètic o social, de conformitat amb allò establert en l’article 202 de la LCSP) es podrà acordar la imposició de les penalitats corresponents en els termes i condicions establerts en l’article 192 i següents de la LCSP, així com les descrites en l’apartat següent.

23.4 Infraccions i penalitats

· Infraccions

Les demores, els compliments defectuosos i els incompliments de les obligacions contractuals imputables al contractista durant la vigència del contracte són classificades com a infraccions molt greus, greus i lleus, segons s’especifica a continuació.

a) Infraccions molt greus:

· L’incompliment de les obligacions en matèria mediambiental, social o laboral  establertes pel dret de la Unió Europea, el dret nacional, els convenis col·lectius o per les disposicions de dret internacional mediambiental, social i laboral que vinculen l’Estat i en particular dels establerts a l’annex V de la Llei 9/2017, de 8 de novembre, de contractes del sector públic.
· Incompliment de les condicions especials d’execució establertes a l’apartat M del quadre de característiques que no siguin causa de resolució del contracte.
· Impedir o dificultar les tasques de supervisió i control del contracte per part del responsable del contracte, o bé realitzar accions que posin en risc l’interès públic.
· Realitzar conductes que tinguin per objecte o puguin produir l’efecte d’impedir, restringir o falsejar la competència.
· L’impagament, greu i dolós, durant l’execució del contracte, dels salaris per part del contractista als treballadors/es adscrits a l’execució del contracte.
· L’aplicació per part del contractista, de condicions salarials inferiors a les derivades de conveni col·lectiu sectorial aplicable als treballadors/es adscrits a l’execució del contracte.
· La no utilització dels mitjans personals i materials que es van comprometre per a l’execució del contracte.
· En cas d’incompliment de les obligacions o les fites de resultats; en cas d’incompliment de les obligacions en matèria mediambiental, social o laboral a què es refereix la clàusula vint-i-novena d’aquest plec.
· Reincidència en la comissió de tres faltes greus.

b) Infraccions greus:

· No atendre les instruccions donades pel responsable del contracte en la seva execució.
· Incompliment de les obligacions previstes respecte de la remissió de la relació detallada de subcontractistes o subministradors i justificants de pagaments a subcontractistes o subministradors, o bé de les obligacions derivades de la subcontractació d’acord amb l’article 215 LCSP.
· No observar els principis i normes ètiques que regeixen la professió.
· No respectar els acords i les normes de confidencialitat.
· No col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
· Incompliment de les prescripcions sanitàries i de salut pública per evitar situacions molestes, perilloses o insalubres.
· Reincidència en la comissió de tres faltes lleus.

c) Infraccions lleus:

· No comunicar immediatament al responsable del contracte les deficiències o irregularitats en la prestació del mateix.
· Retards reiterats en el pagament dels salaris als treballadors/es assignats a l’execució del contracte.
· Qualsevol altre incompliment contractual o d’obligacions establertes en els plecs que no suposi infracció greu o molt greu. 

· Penalitats:

Les penalitats seran les següents i s’acordaran de forma proporcional en funció de la gravetat de l’incompliment, amb el límit del 10% del preu del contracte per a cada penalitat, i amb el límit del 50% en el seu conjunt, d’acord amb el següent:

· En cas d’infracció molt greu, i en especial, d’incompliment de les condicions especials d’execució previstes a l’apartat M del quadre de característiques, s’imposarà una penalitat del: 10% del preu del contracte, IVA exclòs.

· En cas d’infracció  greu, s’imposarà una penalitat del: 5% del preu del contracte, IVA exclòs.

· En cas d’incompliment lleu o bé de les obligacions previstes en el PCAP,  sempre que l’incompliment no es qualifiqui com a greu o molt greu, s’imposarà una penalitat del: 2% del preu del contracte, IVA exclòs.

23.5 Si l’Administració opta per la imposició de penalitats, els imports d’aquestes es faran efectius mitjançant la deducció de les quantitats que en concepte de pagament total o parcial s’hagin d’abonar a l’empresa contractista. També es podrà optar per deduir l’import de la penalització amb càrrec a la garantia que hagi constituït l’empresa, procedint aquesta, en el seu cas, a completar l’import de la garantia fins al percentatge total pel qual va ésser constituïda, d’acord amb allò previngut a l’article 109 LCSP.

L’import de la penalitat no exclou la indemnització de danys i perjudicis a què pugui tenir dret l’Administració originats per la demora de l’empresa contractista. 

En tot cas, la constitució en demora de l’empresa contractista no requerirà interpel·lació o intimació prèvia per part de l’Administració.

Vint-i-quatrena. Propietat intel·lectual

Els subministraments i obres que es realitzin en el marc de l’execució del contracte objecte d’aquest plec seran propietat de l’Ajuntament de Gavet de la Conca.

D’altra banda, l’empresa adjudicatària no pot fer ús del nom, logotip o qualsevol signe distintiu o material que li hagi facilitat l’Ajuntament de Gavet de la Conca, fora de les circumstàncies i fins d’aquest contracte, ni un cop acabada la seva vigència.

L’empresa adjudicatària exonerarà l’Ajuntament de Gavet de la Conca de qualsevol tipus de responsabilitat davant de tercers per reclamacions de qualsevol índole utilitzats per a l’execució del contracte, procedents dels titulars de drets de propietat industrial i intel·lectual sobre aquests.

En cas que sigui necessari, l’empresa adjudicatària estarà obligada, abans de la formalització del contracte, a obtenir les llicències i autoritzacions necessàries que el legitimen per a la seva execució.

En cas d’accions dirigides contra l’Ajuntament de Gavet de la Conca per tercers titulars de drets sobre els mitjans utilitzats per l’empresa adjudicatària per a l’execució del contracte, aquesta respondrà davant l’Ajuntament de Gavet de la Conca del resultat d’aquestes accions, i està obligada, a més, a prestar-li ajuda plena en l’exercici de les accions que competeixin a l’Ajuntament de Gavet de la Conca.

Qualsevol utilització per part de l’empresa contractista de documentació, dissenys, imatges, informació recollida o dades que resultin de la realització de l’objecte del contracte requereix l’autorització prèvia i escrita de l’Ajuntament de Gavet de la Conca.


Vint-i-cinquena. Persona responsable del contracte 

Amb independència de la unitat encarregada del seguiment i l’execució ordinària del contracte que s’indica en l’apartat V del quadre de característiques, es designarà una persona responsable del contracte que exercirà, a més de les funcions generals de supervisió de l’execució del contracte, les funcions específiques que, segons les característiques de cada objecte contractual, se li atribueixin per tal de minimitzar l’impacte administratiu i tècnic de les incidències d’execució contractual i per tal de garantir la coordinació entre les diferents persones implicades en el contracte. 

En concret, tindrà les funcions següents:  

a) Supervisar el compliment per part del contractista de totes les obligacions i condicions contractuals. 
b) Coordinar els diferents agents implicats en el contracte en el cas que aquesta funció específica no correspongués a altres persones. 
c) Adoptar les decisions i dictar les instruccions necessàries per a la correcta realització de la prestació pactada.  
d) Informar del nivell de satisfacció de l’execució del contracte. A banda de totes aquelles altres informacions i informes que el responsable del contracte consideri procedents, aquest emetrà un informe d’avaluació final de la contractació que farà referència als diferents aspectes de l’execució del contracte, l’adequació del disseny, als objectius previstos amb la contractació i als resultats finals obtinguts, i també als aspectes econòmics i pressupostaris i als de caràcter tècnic.  

Les instruccions donades per la persona responsable del contracte configuren les obligacions d’execució del contracte juntament amb el seu clausulat i els plecs.


Vint-i-sisena. Resolució d’incidències 

Les incidències que puguin sorgir entre l’Administració i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP.  

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.  


Vint-i-setena. Resolució de dubtes tècnics interpretatius

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Administració i no vinculant.  

IV. DISPOSICIONS RELATIVES ALS DRETS I OBLIGACIONS DE LES PARTS  

Vint-i-vuitena. Abonaments a l’empresa contractista 

28.1 L’import dels serveis executats s’acreditarà per mitjà dels documents que acreditin la realització total o parcial, si s’escau, del contracte expedits per l’òrgan competent.

28.2 El pagament a l’empresa contractista s’efectuarà contra presentació de factura expedida d’acord amb la normativa vigent, en els terminis i les condicions establertes en l’article 198 LCSP. 

Les factures que s’hagin d’emetre en format electrònic, d’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació. 

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn. 

D’acord amb la ordre HFP/1030/2021, a les factures s’haurà d’indicar:

· Número i, si s’escau, sèrie. La numeració de les factures serà correlativa.
· Nom i cognoms o denominació social, número d’identificació fiscal i domicili de l’expedidor
· Òrgan que celebra el contracte, amb identificació de la seva adreça i del número d’identificació fiscal.
· Descripció de l’objecte del contracte, amb expressió del servei a que vagi destinat.
· Preu del contracte.
· Lloc i data de la seva emissió.
· Menció al finançament amb el PRTR, d’acord amb:

El present contracte està finançat “en el marc del Pla de Recuperació, Transformació i Resiliència – Finançat per la Unió Europea – Next Generation UE”

La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu sector públic (Acord GOV/151/2014, d’11 de novembre). 

Als efectes de la factura electrònica, s’informa que la unitat tramitadora, l’òrgan gestor i l’oficina comptable de l’ens contractant són: 

· Unitat tramitadora: L01250984
· Òrgan gestor: L01250984
· Oficina comptable: L01250984

28.3 Sens perjudici d’allò establert als articles 210.4 LCSP, l’Administració haurà d’aprovar els documents acreditatius de la conformitat dels béns entregats o serveis prestats, dins dels trenta (30) dies següents a l’entrega efectiva dels béns o prestació del servei. 

En qualsevol cal, si el contractista incomplís el termini de trenta (30) dies per a presentar la factura davant el registre administratiu corresponent en els termes establerts per la normativa vigent, el meritament d’interessos no s’iniciarà fina a transcorreguts trenta (30) dies des de la data de la correcta presentació de dita factura, sense que l’Administració hagi aprovat la conformitat, si s’escau, i efectuat el corresponent abonament.

28.4 Si la demora en el pagament fos superior a quatre (4) mesos, el contractista podrà procedir, si s’escau, a la suspensió del compliment del contracte, havent de comunicar a l’Administració, amb un mes d’anticipació, aquesta circumstància, a efectes del reconeixement dels drets que poguessin derivar-se de dita suspensió, en els termes establerts legalment.

Si la demora de l’Administració en el pagament fos superior a sis (6) mesos, el contractista tindrà dret a resoldre el contracte i al rescabalament dels perjudicis que, com a conseqüència d’això se li originin.

28.5 L’empresa contractista només podrà transmetre els drets de cobrament en els termes i condicions establerts a l’article 200 LCSP.

[bookmark: _Hlk118367332]28.6 Per tal que la cessió del dret de cobrament sigui efectiva en front de l’Administració, serà requisit imprescindible notificar-li de forma fefaent el corresponent acord de cessió. 

Per altra banda, en tant que la cessió del crèdit pot afectar la correcta certificació de despeses subvencionables a efectes del Next Generation, caldrà que de forma complementària, l’adjudicatària presenti (amb anterioritat o simultàniament a la presentació de cada factura o certificació objecte de cessió), la següent documentació:

1) En operacions de confirming o similars: Còpia de l’extracte bancari o justificant del pagament previ realitzat per l’entitat de crèdit a l’empresa adjudicatària, amb els següents requisits:

· Aquest haurà de ser per l’import íntegre de la factura o certificació objecte de l’avançament en el cobrament (no es pot haver descomptat de l’ingrés a l’adjudicatària, els interessos o altres despeses financeres).
· Haurà de constar clarament l’emissor del pagament, el seu compte corrent, el beneficiari (adjudicatària) i el seu compte corrent, i l’objecte del pagament, referit a la factura de o certificació objecte de l’avançament.

2) Contracte marc de l’operació de cessió o de l’operació financera equivalent entre l’entitat de crèdit i l’empresa adjudicatària, amb les condicions per les quals es regeix.

En cas de no complir-se les condicions esmentades, l’òrgan de contractació procedirà al rebuig de la corresponent factura.  

L’adjudicatària, en el moment de presentar la seva proposta, accepta expressament aquesta condició, i s’obliga expressament al compliment d’aquesta clàusula.


Vint-i-novena. Responsabilitat de l’empresa contractista 

L’empresa contractista és responsable de la qualitat tècnica dels treballs que dugui a terme i de les prestacions i serveis realitzats, així com també de les conseqüències que es dedueixin per a l’Administració o per a terceres persones de les omissions, errors, mètodes inadequats o conclusions incorrectes en l’execució del contracte. 

L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Administració.
  

Trentena. Altres obligacions de l’empresa contractista 

a) L’empresa contractista està obligada al compliment de les disposicions vigents en matèria laboral, de Seguretat Social i de seguretat i salut en el treball.  
També està obligada a complir les disposicions vigents en matèria d’integració social de persones amb discapacitat, fiscal i mediambientals.  

b) L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones. 

c) L’empresa contractista ha d’emprar el català en les seves relacions amb derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els  avisos i en la resta de comunicacions de caràcter general que es derivin de l’execució de les prestacions objecte del contracte. 
En particular, l’empresa contractista ha de lliurar tota la documentació en el seu cas requerida per al compliment de l’objecte del contracte almenys en llengua catalana. 

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte, l’empresa adjudicatària haurà d’adoptar les mesures de formació del seu personal necessàries per garantir que el personal que, si escau, pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluida i adequada.  

En tot cas, l’empresa contractista i, si escau, les empreses subcontractistes queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. 

d) L’empresa o empreses contractistes s’ha de fer càrrec de les despeses següents: 

· Les derivades de les autoritzacions, llicències, documents i qualsevol informació d’organismes oficials o particulars.   
· Les derivades dels tributs que corresponguin al contracte o a l’objecte del contracte. 
· Les derivades de les publicacions dels anuncis de licitació o altres vinculats a la licitació al Diari Oficial de la Unió Europea. 
· De qualsevol altre que resulti d’aplicació segons les disposicions vigents, en la forma i condicions que aquestes assenyalin.   

e) Protecció de dades de caràcter personal
Les parts tracten les dades de caràcter personal dels signants i tercers relacionats amb motiu de la celebració del contracte, segons la Llei 3/2018 LOPD-GDD de Protecció de Dades de Caràcter Personal i el Reglament (UE) 2016/679 del Parlament Europeu.

Les parts es comprometen al compliment de la normativa que disposa la Llei 3/2018 LOPD-GDD de Protecció de Dades de Caràcter Personal i el Reglament (UE) 2016/679 del Parlament Europeu.
  
La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’Administració contractant responsable del tractament de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte.

f) L’empresa contractista s’obliga a facilitar tota aquella informació que li sigui requerida per part de l’ens contractant, així com a d’adequar la seva activitat als principis ètics i a les regles de conducta establerts, en compliment de allò preceptuat a la Llei 19/2014 de 29 de desembre, de transparència, accés a la informació pública i bon govern.
 
g) L’empresa contractista ha de facilitar la informació que li sigui requerida per acreditar el compliment puntual de les fites i objectius del component concret del Pla a la consecució del qual contribueix el contracte. 

h) L’empresa contractista ha de complir les obligacions en matèria mediambiental, així com les obligacions assumides en matèria d’etiquetatge verd i etiquetatge digital. A aquest efecte, els mecanismes per controlar-les són controls periòdics de compliment de les fites i objectius, amb els informes trimestrals corresponents i penalitzant a l’adjudicatari en cas d’incompliment de terminis establerts en el present plec. Tanmateix, els mecanismes per al control de les fites i objectius es durà a terme garantint el compliment de les finalitats relacionades amb el canvi climàtic, així com garantint el principi de no causar un perjudici significatiu al medi ambient. Així mateix, es tindran en compte la utilització de diferents mitjans, com són: informes de la comissió de seguiment, les diferents certificacions de les execucions, així com la finalització dels projectes dins dels terminis fixats.

i) L’empresa ha de complir les obligacions assumides per l’aplicació del principi de no causar un dany significatiu i, a aquest efecte, ha de signar la declaració que consta com annex 3.

j) Cal complir els compromisos en matèria de comunicació, encapçalaments i logotips que recull l’article 9 de l’Ordre HFP/1030/2021, de 29 de setembre. 

k) L’empresa contractista ha de comunicar a l’Administració, mitjançant la persona que exerceix la direcció facultativa de l’obra, les incidències que puguin sorgir durant l’execució, a l’efecte de l’oportuna informació a la ciutadania i a les administracions afectades, i a realitzar les actuacions d’informació, en el cas que l’Administració així ho requereixi.


Trenta-unena. Prerrogatives de l’Administració  

[bookmark: _Hlk125634261]Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.  

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.  

Trenta-dosena. Modificació del contracte  

32.1. El contracte només es pot modificar, per raons d’interès públic, en els casos expressament previstos en els articles 203 i següents de la LCSP i d’acord amb el procediment regulat en l’article 191 amb les particularitats previstes a l’article 207.2 LCSP.

El contracte només es podrà modificar, per altra banda, durant la seva vigència, quan concorri algun dels següents supòsits:

[bookmark: _Hlk125634279]a) Quan estigui expressament previst en el Plec de clàusules administratives particulars, en l’apartat N del quadre de característiques, en els termes i condicions establertes a l’article 204 LCSP. 
b) Excepcionalment, quan sigui necessari realitzar una modificació no prevista al PCAP sempre i quan es compleixin les condicions establertes a l’article 205 LCSP.
c) En el cas que, dins la vigència del contracte, les necessitats reals siguin superiors  a les  estimades inicialment.

En el cas de modificació del contracte d’acord amb les previstes a l’article 205 LCSP, les modificacions acordades per l’òrgan de contractació, seran obligatòries per al contractista  quan impliquin, aïllada o conjuntament, una alteració en la seva quantia que no excedeixi del 20% del preu inicial del contracte, IVA exclòs, d’acord amb allò previst a l’article 206 LCSP.

Atès el deure de compliment de les obligacions assumides en matèria d’etiquetatge verd i etiquetatge digital, així com de les obligacions assumides per l’aplicació del principi de no causar un dany significatiu, preveu com a causa de modificació del contracte l’ordre de l’autoritat responsable per adoptar mesures correctores al respecte, en compliment de l’Ordre HFP/1030/2021, de 29 de setembre, per la qual es configura el sistema de gestió del Pla de Recuperació, Transformació i Resiliència.

Trenta-tresena. Suspensió del contracte

El contracte podrà ser suspès per acord de l’Administració o perquè el contractista opti per suspendre el seu compliment, en cas de demora en el pagament del preu superior a quatre (4) mesos, comunicant-ho a l’Administració amb un mes d’antelació. 

En tot cas, l’Administració ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP. 

L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió. 

L’Administració ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.


Trenta-quatrena. Clàusula ètica  

34.1 Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals. 
 
La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.   
 
34.2.A Els licitadors, contractistes i subcontractistes assumeixen les obligacions següents: 
 
a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes. 

b) No realitzar accions que posin en risc l’interès públic en l’àmbit del contracte o de les prestacions a licitar. 

c) Denunciar les situacions irregulars que es puguin presentar en els processos de contractació pública o durant l’execució dels contractes. 

d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). 

e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació. 

f) Respectar els acords i les normes de confidencialitat. 

g) A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal. 
 
34.2.B Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea. 
 
34.3 Totes aquestes obligacions i compromisos tenen la consideració de condicions especials d’execució del contracte. 
 
34.4 Les conseqüències o penalitats per l’incompliment d’aquesta clàusula seran les següents: 
 
· En cas d’incompliment dels apartats a), b), c), f) i g) de l’apartat 34.1.A s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte. 

· En el cas d’incompliment del que preveu la lletra d) de l’apartat 34.1.A l’òrgan de contractació donarà coneixement dels fets a les autoritats competents en matèria de competència. 

· En el cas d’incompliment del que preveu la lletra e) de l’apartat 34.1.A l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir. 

· En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.

V. DISPOSICIONS RELATIVES A LA SUCCESSIÓ, LA CESSIÓ, LA SUBCONTRACTACIÓ I LA REVISIÓ DE PREUS DEL CONTRACTE 
  
Trenta-cinquena. Successió i cessió del contracte 

[bookmark: _Hlk125634336]35.1 Successió en la persona del contractista: 

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen. 

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte. 

L’empresa contractista ha de comunicar a l’òrgan de contractació la circumstància que s’hagi produït. 

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. 

En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida. 

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia. 

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.

35.2 Cessió del contracte: 

Els drets i obligacions relatius a aquest contracte podran ser cedits per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte i prèvia autorització de l’Administració, quan es compleixin els requisits establerts en l’article 214 LCSP, i de la cessió no resulti una restricció efectiva de la competència en el mercat. 

No es pot autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte. 
   
L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

La possibilitat de cessió del contracte es trobar recollia en l’apartat O del quadre de característiques.


Trenta-sisena. Subcontractació 

36.1 L’empresa contractista pot concertar amb tercers la realització parcial de la prestació objecte d’aquest contracte, d’acord amb el que es preveu en l’apartat P del quadre de característiques i pel/s percentatge/s que expressament es determina/en aquest mateix apartat.  

36.2 La celebració dels subcontractes estarà sotmesa al compliment d’aquests Plecs i dels requisits establerts a l’article 215.2 LCSP.

Les empreses licitadores hauran d’indicar expressament en la seva oferta la part de l’objecte que tenen intenció de subcontractar, senyalant el seu import, el nom o perfil empresarial, definit per referència a les condicions de solvència professional o tècnica dels subcontractistes als que vulgui encomanar la seva realització.   

36.3 En qualsevol cas, l’empresa contractista ha de comunicar per escrit després de l’adjudicació del contracte i, com a molt tard, quan n’iniciï l’execució, a l’òrgan de contractació la intenció de subscriure subcontractes, indicant la part de la prestació que pretén subcontractar i la identitat de l’empresa o empreses subcontractistes, i justificant suficientment l’aptitud d’aquest per executar-la per referència als elements tècnics i humans de que disposa i a la seva experiència, i acreditant que el mateix no es troba incurs en prohibició de contractar d’acord amb l’art.71 LCSP. El contractista principal haurà de notificar per escrit a l’òrgan de contractació qualsevol modificació que afecti a la informació facilitada durant l’execució del contracte principal, i tota la informació necessària sobre els nous contractistes.

36.4 La celebració de subcontractes està sotmesa al compliment de la resta de  requisits i circumstàncies regulades en l’article 215 de la LCSP i en la Llei 32/2006, de 18 d’octubre, reguladora de la subcontractació en el sector de la construcció, i a la seva normativa de desplegament. 

36.5 La infracció de les condicions establertes en l’article 215 de la LCSP per procedir a la subcontractació, així com la falta d’acreditació de l’aptitud de la subcontractada o de les circumstàncies determinants de la situació d’emergència o de les que fan urgent la subcontractació, poden donar lloc, entre d’altres efectes previstos a la LCSP, i en funció de la repercussió en l’execució del contracte:

a) a la imposició a l’empresa contractista d’una penalitat de fins un 50% de l’import del subcontracte. 
b) a la resolució del contracte, sempre i quan es compleixin els requisits establerts a la LCSP. 

36.6 Les empreses subcontractistes quedaran obligades només davant l’empresa contractista principal qui assumirà, per tant, la total responsabilitat de l’execució del contracte front a l’Administració, amb estricta submissió al compliment d’allò establert al present Plec i als termes establerts en el contracte, inclòs el compliment de les obligacions en matèria mediambiental, social o laboral referides a l’art.201 LCSP. 

Les empreses subcontractistes queden obligades només davant l’empresa contractista principal, que assumirà, per tant, la total responsabilitat de l’execució del contracte davant l’Administració, de conformitat amb aquest plec i amb els termes del contracte, inclòs el compliment de les obligacions en matèria mediambiental, social o laboral a què es refereix la clàusula trentena d’aquest plec, així com de l’obligació de sotmetre’s a la normativa nacional i de la Unió Europea en matèria de protecció de dades. El coneixement que l’Administració tingui dels contractes subscrits o l’autorització que atorgui no alteren la responsabilitat exclusiva del contractista principal. 

Les empreses subcontractistes no tenen acció directa davant de l’Administració contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

El coneixement que l’Administració tingui dels contractes celebrats o l’autorització que atorgui no alteren la responsabilitat exclusiva de l’empresa contractista principal.  

Les empreses subcontractistes no tenen en cap cas acció directa front a l’Administració contractant per les obligacions contretes amb elles per l’empresa contractista, com a conseqüència de l’execució del contracte principal o dels subcontractes.  

36.7 En cap cas l’empresa o empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o compreses en algun dels supòsits previstos a l’article 71 LCSP.

36.8 L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral. 

Els subcontractes tenen en tot cas naturalesa privada. 

36.9 L’empresa o les empreses subcontractistes han de presentar la declaració d’absència de conflicte d’interès prevista en l’annex 2 d’aquest plec. També han de presentar el model de declaració de cessió i tractament de dades, així com el compromís de compliment de principis transversals en els annexos 4 i 5 d’aquest plec. 

36.10 El pagament a les empreses subcontractistes i a les empreses subministradores es regeix pel que disposen els articles 216 i 217 LCSP.  

Per altra banda, en aplicació de la Disposició Addicional 51ª de la LCSP, es preveu en els presents plecs la possibilitat que l’òrgan de contractació realitzi pagaments directes als subcontractistes. Aquests pagaments s’entendran realitzats per compte del contractista principal. En cap cas serà imputable a l’Administració el retard en el pagament derivat de la falta de conformitat del contractista principal a la factura presentada per el subcontractista. L’Administració comprovarà el compliment estricte de pagament a les empreses subcontractistes i a les empreses subministradores per part de l’empresa contractista. A aquests efectes, l’empresa contractista haurà d’aportar, quan se li sol·liciti, una relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que incomplir-les pot comportar la imposició de les penalitats que es preveuen en la clàusula vint-i-tresena d’aquest plec, de les quals respondrà la garantia definitiva.

36.11 Atès el caràcter finalista i vinculat a la recuperació econòmica derivada de la pandèmia del crèdit que finança aquest contracte, de conformitat amb l’article 16.1.g) del Decret llei 5/2021, en els supòsits previstos en l’article 215 de la LCSP, es pot limitar la subcontractació de la prestació principal. No obstant això, l’empresa contractista pot concertar amb altres empreses la realització parcial dels elements objecte d’aquest contracte, d’acord amb el que es preveu en l’apartat P del quadre de característiques.

36.12 Les empreses licitadores han d’indicar en les seves ofertes els elements del contracte que tinguin previst subcontractar, amb l’import i el nom o el perfil professional, definit per referència a les condicions de solvència professional o tècnica, i, en tot cas, les condicions tècniques, de preu i de pagament dels subcontractistes a qui tinguin previst encomanar-ne la realització. En aquest cas, la intenció de subscriure subcontractes s’ha d’indicar en el DEUC/declaració responsable i s’ha de presentar un DEUC/declaració responsable separat per cadascuna de les empreses que es té previst subcontractar.


Trenta-setena. Revisió de preus 

No s’admet la revisió de preus en el present contracte, d’acord amb l’apartat Q del quadre de característiques. 


VI. DISPOSICIONS RELATIVES A L’EXTINCIÓ DEL CONTRACTE 
 
Trenta-vuitena. Recepció i liquidació 

La recepció i la liquidació del contracte es realitzarà conforme al que disposen els articles 210 i 311 de la LCSP i l’article 204 del RGLCAP. D’acord amb els esmentats preceptes, el contracte s’entendrà complert per part del contractista quan aquest hagi realitzat, d’acord amb els termes establerts al contracte i al present plec i a satisfacció de l’Administració, la totalitat de la prestació.

En qualsevol cas, la constatació del compliment exigirà un acte formal i positiu de recepció per part de l’ens contractant, dins del mes següent a la realització de l’objecte del contracte.

L’Administració determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, si s’escau, requerirà la realització de les prestacions contractades i l’esmena dels defectes observats amb ocasió de la seva recepció. 
 
Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si s’escau, a la recuperació del preu satisfet. 

A més, les unitats de recepció del contracte comprovaran el compliment efectiu de les clàusules contractuals que estableixen obligacions de l’ús del català, fent-ne referència expressa en els certificats de recepció. 


Trenta-novena. Termini de garantia i devolució o cancel·lació de la garantia definitiva

El termini de garantia és el previst en l’apartat R del quadre de característiques i començarà a computar des de la data de recepció dels serveis.

Si durant el termini de garantia s’acredita l’existència de vicis o defectes en els treballs efectuats, es reclamarà a l’empresa contractista que els esmeni.  


Quarantena.  Resolució del contracte 

[bookmark: _Hlk24638554]40.1 Són causes de resolució del contracte les següents: 

· La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista. 
· La declaració de concurs o la declaració d’insolvència en qualsevol altre procediment. 
· El mutu acord entre l’Administració i el contractista. 
· La demora en el compliment dels terminis per part del contractista. 
· La demora en el pagament per part de l’Administració per un termini superior a sis mesos. 
· L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec. 
· L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.
· El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada en el mateix per al seu començament.  
· El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació.
· L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte. 
· L’incompliment de l’obligació d’emplenar la declaració d’absència de conflicte d’interès –DACI.
· L’incompliment de l’acceptació de la cessió de dades entre les administracions públiques implicades per donar compliment al que preveu la normativa europea que és aplicable i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals.
· La no presentació de la declaració responsable relativa al compromís de compliment dels principis transversals establerts en el PRTR i que puguin afectar l’àmbit objecte de gestió.
· L’incompliment d’algun dels requisits que estableix el DNSH dona lloc a l’obligació de retornar les quantitats percebudes i els interessos de demora corresponents.

L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP. 

En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP. 

VII. RECURSOS, MESURES PROVISIONALS I SUPÒSITS ESPECIALS DE NUL·LITAT CONTRACTUAL
 
Quaranta-unena. Règim de recursos  

41.1 Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que hagin de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació d’aquest contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació.  
 
Aquest recurs té caràcter potestatiu, és gratuït per als recurrents, es podrà interposar en els llocs que estableix l’article 16.4 de la Llei 39/2015, d’1 d’octubre, del procediment administratiu comú de les administracions públiques, en el registre de l’òrgan de contractació o davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i d’organització del Tribunal Administratiu Central de Recursos Contractuals.  

El termini d’interposició del recurs especial en matèria de contractació és de deu dies naturals i es computa de la manera que estableix l’article 50.1 de la LCSP, de conformitat amb l’article 58 del Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.
 
Si l’escrit d’interposició del recurs es presenta en un registre diferent del de l’òrgan de contractació o del Tribunal Català de Contractes del Sector Públic, cal comunicar-ho al Tribunal esmentat de manera immediata i de la forma més ràpida possible. 

Contra els actes susceptibles de recurs especial no procedeix la interposició de recursos administratius ordinaris. 
 
41.2 Contra els actes que adopti l’òrgan de contractació en relació amb els efectes, la modificació i l’extinció d’aquest contracte que no siguin susceptibles de recurs especial en matèria de contractació, procedirà la interposició del recurs administratiu ordinari de reposició, d’acord amb el que estableixen la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa. 
 
41.3 Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposen la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica de procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.
 
Quaranta-dosena. Arbitratge

42.1 Sens perjudici del que estableix la clàusula quaranta-unena, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre l’Administració contractant i la/es empresa/es contractista/es, sempre que es tracti de matèries de lliure disposició conforme a dret i, específicament, sobre els efectes, el compliment i l’extinció d’aquest contracte, de conformitat amb el que disposa la Llei 60/2003, de 23 de desembre, d’arbitratge.

Quaranta-tresena. Mesures cautelars

En cas que el present contracte sigui susceptible de recurs especial en matèria de contractació.

Abans d’interposar el recurs especial en matèria de contractació les persones legitimades per interposar-lo podran sol·licitar davant l’òrgan competent per a la seva resolució l’adopció de mesures cautelars, de conformitat amb el que estableix l’article 49 de la LCSP i el Reial decret 814/2015, d’11 de setembre, ja esmentat.

Quaranta-quatrena. Règim d’invalidesa  

Els actes de preparació i adjudicació d’aquest contracte estan sotmesos al règim general d’invalidesa previst en els articles 38 i següents de la LCSP. 

Quaranta-cinquena. Jurisdicció competent 

L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, el compliment, la modificació i l’extinció d’aquest contracte.   

